Faith Hope Love - Polymer Mug 420ml - SMUG061 - Sabra Muziek, Harderwijk - Postorderboekhandel
Beschrijving Faith Hope Love van Polymer Mug 420ml:
Geen beschrijving gevonden voor Faith Hope Love van Polymer Mug 420ml.
Voor Faith Hope Love zijn nog geen recensies aanwezig. Vul hiertoe het formulier hieronder volledig in.
Plaats recensie over Faith Hope Love van Polymer Mug 420ml
Wilt u Faith Hope Love aanbevelen aan anderen?
Beveel Faith Hope Love van Polymer Mug 420ml aan iemand anders aan Ons welluste verblind ons om te sien dat God alles bewerkstellig | "Is en Wat Was en Wat Kom" – die onbekende karakter van Jesus Christus en Sy Woord
← Die waarheid oor die identiteit en rol van Satan (Deel 11)
Die grootste boosheid is IN ONS eie denke! →
Ons welluste verblind ons om te sien dat God alles bewerkstellig
Posted on Junie 23, 2013	by 4windkoinonia
Ons gaan voort met ons studie in Genesis 3:
Gen 3:6-7 Toe sien die vrou dat die boom goed was om van te eet en dat hy ‘n lus was vir die oë, ja, ‘n boom wat ‘n mens kan begeer om verstand te verkry; en sy neem van sy vrugte en eet en gee ook aan haar man by haar, en hy het geëet. Toe gaan altwee se oë oop, en hulle word gewaar dat hulle naak is; en hulle het vyeblare aanmekaargewerk en vir hulle skorte gemaak.
Ons word deur Satan versoek deurdat ons deur ons eie begeerlikhede weggesleep en verlok word:
Ons eie begeerlikhede is in onsself, want Adam en Eva het reeds gesondig voordat hulle aan die vrug geraak of geëet het. Kyk weer wat was reeds in hulle harte voordat hulle geëet het:
Toe sien die vrou dat die boom goed was om van te eet en…
dat hy ‘n lus was vir die oë….
ja, ‘n boom wat ‘n mens kan begeer om verstand te verkry.
Klink dit bekend? Dit behoort bekend te klink want al hierdie dinge is in almal se harte vanaf hul skepping – soos dit daar deur God self geplaas was:
Die voetstappe of handelinge van almal, ook die van Adam en Eva, was nie deur hulle self bepaal nie, maar deur God. Ons handelinge word vanuit ons harte geïnspireer en die Here het selfs beheer oor elkeen se hart, elkeen se denke, vir hulle wat dit kan aanvaar:
Die Vader skep dit wat onheilig is in ons, maar dit maak Hom geensins onheilig nie:
Kyk hoe stem hierdie dinge wat in die wêreld is ooreen met wat in Adam en Eva se hart was voordat hulle van die vrug geëet het:
goed om te eet = die begeerlikheid van die vlees;
’n lus vir die oog = die begeerlikheid van die oë;
begeerte om verstand te verkry = die grootsheid van die lewe.
Almal wat in vlees gebore word het hierdie dinge van die wêreld van nature in hulle omdat almal in sonde gebore is – ook Adam en Eva:
Johannes praat hiervan as alles wat “in die wêreld is”. Adam en sy vrou was dus “in die wêreld” soos die wêreld in hulle was. Hulle was nie geestelik soos baie valse leraars beweer nie – hulle was uit die aarde, nie van die hemel:
Jesus was aan presies dieselfde versoekings as almal in die vlees onderhewig, maar Hy het oorwin en daarom is Hy die verlosser van alle mense:
Mat 4:3 En die versoeker het na Hom gekom en gesê: As U die Seun van God is, sê dat hierdie klippe brode word.
Mat 4:5-6 Toe neem die duiwel Hom saam na die heilige stad en laat Hom op die dak van die tempel staan en sê vir Hom: As U die Seun van God is, werp Uself af; want daar is geskrywe: Hy sal sy engele bevel gee aangaande U, en hulle sal U op die hande dra, sodat U nie miskien u voet teen ‘n klip stamp nie.
Jesus het in dieselfde vlees gekom as Adam en Eva en het al die versoekinge wat elke mens aan onderworpe is ervaar, sonder om te sondig!!!
Heb 2:14-18 Aangesien die kinders dan vlees en bloed deelagtig is, het Hy dit ook op dieselfde manier deelagtig geword, sodat Hy deur die dood hom tot niet kon maak wat mag oor die dood het—dit is die duiwel— en almal kon bevry wat hulle hele lewe lank uit vrees vir die dood aan slawerny onderworpe was. Want waarlik, Hy bekommer Hom nie oor die engele nie, maar oor die geslag van Abraham bekommer Hy Hom. Daarom moes Hy in alle opsigte aan sy broeders gelyk word, sodat Hy ‘n barmhartige en getroue hoëpriester kon wees in die dinge wat in betrekking tot God staan, om die sondes van die volk te versoen. Want deurdat Hy self onder versoeking gely het, kan Hy dié help wat versoek word.
Jesus was deur God as Verlosser van die wêreld aangestel voordat Adam en Eva geskep was want God het geweet Adam en Eva gaan verkeerd doen omdat Hy dit so bewerkstellig het!!!
1Pe 1:18-20 omdat julle weet dat julle nie deur verganklike dinge, silwer of goud, losgekoop is uit julle ydele lewenswandel wat deur die vaders oorgelewer is nie, maar deur die kosbare bloed van Christus, soos van ‘n lam sonder gebrek en vlekkeloos, wat wel vooruit geken is voor die grondlegging van die wêreld, maar in hierdie laaste tye geopenbaar is om julle ontwil,
Jesus was die lam van God om geslag te word vir Adam se sonde en ook almal se sondes…VOOR die grondlegging van die wêreld!!! God het alles geweet voordat hy Adam en Eva geskape het. Die versoekings van die slang was ook deur God beplan want God werk alles volgens Sy wil:
Adam en Eva het ‘n wil gehad om dit te doen wat hulle moes doen, maar hulle wil was nie onafhanklik of “vry” van God se wil nie. Niemand het ‘n “vrye” wil soos die afvalliges dit preek nie. Dit is ‘n valse leerstelling wat die mens op God se troon plaas asof die mens of enigeen van God se skepsels kan maak en breek soos hulle wil. NEE! Niemand maak of breek soos hy wil nie. Alles word beïnvloed alles en dit breek die natuurlike mens se hart as hy uitvind hy is nie so in beheer soos hy gedink het nie. Adam en Eva het dieselfde oorgekom en uitgevind dat hulle naak is! Maar kyk wat doen hulle om weereens hul eie oplossing voor te stel – sonder om God te raadpleeg – tipies mens:
Gen 3:7 Toe gaan altwee se oë oop, en hulle word gewaar dat hulle naak is; en hulle het vyeblare aanmekaargewerk en vir hulle skorte gemaak.
Hulle gebruik vyeblare om hul naaktheid te bedek! Ons almal doen dit elke dag as ons ons eie oplossings uit ons eie natuurlike denke volg. Maar God is barmhartig en reik uit na ons in ons sondige toestand. God kom na ons volgens ons natuurlike denke (“in die aandwindjie” = die gees van die donker wêreld in ons) en hanteer ons op daardie vlak want natuurlik dink ons God is onbewus van wat ons doen en dink:
Adam en Eva se geestelike blindheid is nou baie duidelik vir ons om te sien – as ons kan sien. Hule dink regtig God kan hulle nie sien nie, en Adam antwoord God om sy blindheid vir ons met sy eie mond te bevestig:
Adam lig God in oor dinge wat God reeds weet! Mense doen dit elke dag as hulle bid. Ons moet bid, maar ons moet ook weet dat God alles weet. Dan bid ons volgens Sy wil en nie volgens ons welluste nie:
Jas 4:3 Julle bid en julle ontvang nie, omdat julle verkeerd bid, om dit in julle welluste deur te bring.
This entry was posted in Lees eers hier and tagged eie begeerlikhede, genesis 3, naak, versoeking, welluste. Bookmark the permalink.